Ísland Got Talent

***Ísland Got Talent*** er íslensk útgáfa af *Got Talent*-þáttunum. Þættirnir voru sýndir á sunnudögum á Stöð 2 frá 2014 til 2016 og urðu til þrjár þáttaraðir. Þættirnir ganga út á hæfileikakeppni þar sem þátttakendur keppast um að heilla dómarana og áhorfendur til að vinna keppnina. Fjórir dómarar velja í byrjun þáttaraðar hver komast áfram, en síðar í þáttaröðinni velja sjónvarpsáhorfendur með símakosningu hver komast áfram og sigra keppnina.

Dómarar fyrstu þáttaraðar voru Bubbi Morthens, Þórunn Antonía Magnúsdóttir, Þorgerður Katrín Gunnarsdóttir og Jón Jónsson. Í annari þáttaröðinni, árið 2015, var Þórunni Antoníu sagt upp og Selma Björnsdóttir kom í hennar stað. Auðunn Blöndal var kynnir þáttanna í fyrstu og annari þáttaröð. 

Í þriðju þáttaröðinni, árið 2016 hættu allir dómarar og nýir tóku við, sem voru Dr. Gunni, Ágústa Eva Erlendsdóttir, Marta María Jónasdóttir og Jakob Frímann Magnússon. Kynnir þáttanna var þá Emmsjé Gauti.

Meðal þekkts tónlistarfólks sem hefur keppt í þáttunum eru Bríet, Diljá og Laufey.

## Þáttaraðir

### Þáttaröð 1
Árið 2013 var tilkynnt að *[[Got Talent]]*-þættirnir væru á leiðinni til Íslands. Dómarar voru Bubbi Morthens, Þórunn Antonía, Þorgerður Katrín Gunnarsdóttir og Jón Jónsson. Kynnir þáttanna var Auðunn Blöndal. Fest voru kaup á 50 fermetra LED skjá fyrir sjónvarpsþættina. Verðlaunafé var 10 milljónir krónur.

Í október 2013 fóru fram áheyrnarprufur á 13 stöðum um allt land. Í þeim tóku framleiðendur þáttarins á móti eitt þúsund þátttakendum. Upptökur og áheyrnarprufur fyrir dómarana hófust í desember í Austurbæ. Þar tóku 120 atriði þátt og keppendur fluttu atriðin í fyrsta sinn fyrir framan dómnefnd. Útsendingar hófust þann 26. janúar 2014 á Stöð 2. Þættirnir voru sýndir á sunnudögum. Þrettán þættir voru sýndir í fyrstu þáttaröðinni, þar af voru fjórir þættir í beinni útsendingu. 22 atriði komust áfram í undanútslit sem voru sýnd í beinni útsendingu. Beinar útsendingar hófust 30. mars og úrslitaþáttur fór fram 27. apríl. Úr hverjum undanúrslitaþætti komust tvö atriði áfram í úrslit. Dómarar fengu að velja eitt aukaatriði úr undanúrslitum til að hleypa áfram í úrslit. Í úrslitum kepptu sjö atriði, þar á meðal söngkonan Laufey. 

Dansarinn Brynjar Dagur stóð endaði sem sigurvegari. Í lok úrslitaþáttarins var tilkynnt að önnur þáttaröð yrði gerð. Þættirnir slógu áhorfsmet hjá Stöð 2.

**Skýring:**
: 
:
:
:
:  Valið sem aukaatriði af dómurum til að komast áfram í úrslitaþáttinn

### Þáttaröð 2
Í annari þáttaröð af *Ísland Got Talent* sátu Bubbi Morthens, Þorgerður Katrín Gunnarsdóttir og Jón Jónsson áfram í dómnefnd, en Selma Björnsdóttir kom inn sem dómari í staðinn fyrir Þórunni Antoníu. Selma var listrænn ráðgjafi í beinu útsendingunum í fyrstu þáttaröðinni. Kynnir þáttanna var áfram Auðunn Blöndal. Gullhnappur var í fyrsta sinn notaður í þáttunum, en hver dómari fær að nota hann einu sinni í áheyrnarprufunum til þess að senda atriði beint áfram í undanúrslit. Verðlaunafé var aftur 10 milljónir krónur.

Í september 2014 fóru fram áheyrnarprufur fyrir framleiðendur þáttarins fram í Fjölbrautaskólanum í Breiðholti. Þar tóku tæplega þúsund atriði þátt. Upptökur og áheyrnarprufur fyrir dómara hófust í október og fóru fram í Korputorgi. Þar tóku 160 atriði þátt. Útsendingar hófust 25. janúar 2015 á Stöð 2. Þættirnir voru sýndir á sunnudögum. Ellefu þættir voru sýndir í annari þáttaröðinni, þar af voru 4 þættir í beinni útsendingu. 19 atriði komust í undanúrslit sem voru sýnd í beinni útsendingu. Beinar útsendingar hófust 15. mars og úrslitaþáttur fór fram 12. apríl. Úr hverjum undanúrslitaþætti komust tvö atriði áfram í úrslit. Í úrslitum kepptu sex atriði, þar á meðal söngkonan Bríet. Söngkonan Diljá Pétursdóttir komst í undanúrslit, en hafði ekki komist áfram í fyrstu þáttaröðinni.

Söngkonan Alda Dís endaði sem sigurvegari annarar þáttaraðarinnar. Hún fékk gullhnappinn frá Þorgerði Katrínu í áheyrnarprufunum.

**Skýring:**
: 
:
:
:
: Fékk gullhnappinn frá dómara

 Alda Dís fékk gullhnappinn frá Þorgerði Katrínu.
 Lukas fékk gullhnappinn frá Jóni.
 Margrét Saga fékk gullhnappinn frá Selmu.
 Davíð Rist fékk gullhnappinn frá Bubba.

### Þáttaröð 3
Í júní 2015 var tilkynnt um þriðju þáttaröðina. Í þriðju þáttaröðinni hættu allir dómarar og nýir tóku við, sem voru Dr. Gunni, Ágústa Eva Erlendsdóttir, Marta María Jónasdóttir og Jakob Frímann Magnússon. Kynnir var Emmsjé Gauti. Selma Björnsdóttir varð aftur listrænn ráðgjafi í þáttunum. Gullhnappurinn var aftur notaður og verðlaunafé fyrir sigurvegara var 10 milljónir krónur.

Í september 2015 fóru fram áheyrnarprufur fyrir framleiðendur þáttanna víða á landinu auk þess að fólk gat sent inn myndbönd af atriðunum sínum. Upptökur og áheyrnarprufur fyrir dómara hófust í október. Útsendingar hófust 31. janúar 2016 á Stöð 2. Þættirnir voru sýndir á sunnudögum. Níu þættir voru sýndir í þriðju þáttaröðinni, þar af voru 4 þættir í beinni útsendingu. Dómarar völdu eitt aukaatriði til að hleypa áfram í undanúrslit og 22 atriði í heildina komust í undanúrslit sem voru sýnd í beinni útsendingu.  Beinar útsendingar hófust 6. mars og úrslitaþáttur fór fram 3. apríl. Úr hverjum undanúrslitaþætti komust 2 atriði áfram í úrslit. Í úrslitum kepptu sex atriði.

Söngkonan Jóhanna Ruth endaði sem sigurvegari þriðju þáttaraðarinnar.

;Skýring
* 
*
*
*
* Fékk gullhnappinn frá dómara
*  Valið sem aukaatriði af dómurum til að komast áfram í undanúrslit

 Eva Margrét fékk gullhnappinn frá Mörtu Maríu.
 Kyrrð fékk gullhnappinn frá Dr. Gunna.
 Anna Fanney fékk gullhnappinn frá Jakobi Frímanni.
 María Agnesardóttir fékk gullhnappinn frá Ágústu Evu.

### Sigurvegarar, dómarar og kynnar

## Upptökur

Í hverri þáttaröð komu dómarar og keppendur saman og ákveðið var hvort keppendur komust áfram eða ekki, það var ekki tekið upp í stúdíóinu.

## Tilvísanir